Vrbanus Episcopus seruus seruorum Dei, dilectis filiis HVGONI Abbati Cluniacensi, eiusque fratribus tam præsentibus quā futuris regularem vitam professis, in perpetuum. Quanto specialius Ecclesia vestra nobis est nullo mediante subiecta, tanto propensius eius iuri prouidere compellimur, ne super his, quæ rationabiliter noscitur possidere, processu temporis indebita molestatione grauetur. Eapropter, dilecti in Domino filij, vestris iustis postulationibus clementer annuimus,  præfatum Monasterium, in quo diuino mancipati estis obsequio, ad exemplar felicis recordationis Alexandri Papæ prædecessoris nostri, sub beati Petri  nostra protectione suscipimus,  præsentis scripti priuilegio communimus. In primis siquidem statuentes, vt Ordo Monasticus, qui secundum Deum,  beati Benedicti Regulam in vestro Monasterio institutus esse dinoscitur, perpetuis ibidem temporibus inuiolabiliter obseruetur. Præterea quascumque possessiones, quæcumque bona idem Monasterium in præsentiarum iuste  canonice possidet, aut in futuro concessione Pontificum, largitione Regum vel Principum, oblatione fidelium, seu aliis iustis modis præstante Domino poterit adipisci, firma vobis, vestrisque successoribus,  illibata permaneant. In quibus hæc propriis duximus exprimenda vocabulis. Locum ipsum, in quo præfatum Monasterium situm est, cum omnibus pertinentibus suis: Prioratum S. Mariæ de Nazara cum omnibus pertinentiis suis: Prioratum S. Trinitatis de Lentona cum omnibus pertinentiis suis, sicut eosdem Prioratus Ecclesia vestra canonice possidet,  de donatione prædicti Prioratus S. Mariæ in scripto authentico continetur, vobis  eidem Ecclesiæ auctoritate Apostolica confirmamus. Sane noualium vestrorum, quæ propriis manibus aut sumptibus colitis, siue de nutrimentis animalium vestrorum, nullus a vobis decimas exiigere, vel extorquere præsumat. Liceat quoque vobis clericos vel laicos e seculo fugientes, liberos  absolutos ad conuersionem recipere,  eos absque contradictione aliqua retinere. Prohibemus insuper, vt nulli fratrum vestrorum post factam in eodē loco professionē fas sit, nisi arctiori religionis obtentu, absque Abbatis sui licentia de eodem discedere, discedentem vero absque communium cautione nullus audeat retinere. Sepulturam præterea illius loci liberam esse decernimus, vt eorum quoque deuotioni,  extremæ voluntati, qui se illic sepeliri deliberauerint, nisi forte excommunicati vel interdicti sint, nullus obsistat: salua tamen iustitia illarum Ecclesiarum, a quibus mortuorum corpora assumuntur. Quia vero decimæ tam veteri, quam noua lege ministris Ecclesiarum noscuntur esse concessæ, sub anathematis interminatione prohibemus, ne vllus laicus a vobis decimas exigere vel extorquere præsumat. Decernimus ergo vt nulli omnino hominum fas sit præfatum Monasterium temere perturbare, aut eius possessiones auferre vel oblatas retinere, minuere, seu quibuslibet vexationibus fatigare, sed omnia integra conseruentur eorum, pro quorum gubernatione ac sustentatione concessa sunt, vsibus omnimodis profutura, salua Sedis Apostolicæ auctoritate. Si qua igitur in futurum Ecclesiastica sęcularisue persona hanc nostræ constitutionis paginam sciens, contra eam temere venire tentauerit, secundo tertioue commonita, nisi reatum suum congrua satisfactione correxerit, potestatis, honorisque sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore ac sāguine Dei,  Domini Redemptoris nostri Iesu Christi aliena fiat, atque in extremo examine districtæ vltioni subiaceat. Cunctis autē eidem loco sua iura seruantibus sit pax Domini nostri Iesu Christi, quatinus  hic fructum bonæ actionis percipiant,  apud districtum Iudicem præmia æternæ pacis inueniant, Amen. Ego VRBANVS Catholicæ Ecclesię Episcopus ff. [Rota. Bene valete] Ego Ioannes Presbyter Cardinalis tit. S. Marci ff. Ego Laborans Presbyter Cardin. tit. Calixti ff. Ego Pandulphus Presbyter Cardinalis Basilicæ XII. Apostolorum ff. Ego Albinus Presbyter Card. tit. S. Crucis in Ierusalem ff. Ego Melior SS. Ioannis  Pauli tit. Pamachij Presb. Card. ff. Ego Adelardus tit. S. Marcelli Presb. Card. ff. Ego Conradus Sabinensis Episcopus  Mogontinus Archiepiscopus ff. Ego Theodinus Portunens.  S. Rufinæ Sedis Episcopus ff. Ego Henricus Albanensis Episcopus ff. Ego Theobaldus Hostiensis  Velletren. Episcopus ff. Ego Gratianus SS. Cosmæ  Damiani Diaconus Card. ff. Ego Rollandus S. Mariæ in Porticu Diaconus Card. ff. Ego Petrus S. Nicolai in carcere Tulliano Diaconus Card. ff. Ego Radulfus S. Georgij ad Velum aureum Diaconus Card. ff. Datum Veronæ per manū Transmundi S. Romanæ Ecclesiæ Notarij, Indict. IV. Incarn. Dominicæ anno MCLXXXV. Pontificatus vero domni Vrbani Papæ III, anno primo.